Author: Inštitút pre aproximáciu práva
Last saved by: agenda0
Company: agenda

Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
24. apríl 2002
K materiálu č. 3036/2002
K bodu č. 7.

     

S T A N O V I S K O

k návrhu zákona o používaní informačno-technických prostriedkov a o zmene a doplnení niektorých zákonov    

I.
	Návrh zákona o používaní informačno-technických prostriedkov a o zmene a doplnení niektorých zákonov predkladá na rokovanie vlády SR minister vnútra SR na základe uznesenia vlády SR č. 890/2001 a podľa plánu Legislatívnych úloh vlády SR na rok 2002.
II.
Účelom predkladaného návrhu zákona je upravenie používania informačno-technických prostriedkov, tak aby bolo v súlade so základnými ľudskými právami garantovanými nielen Ústavou SR, ale  predovšetkým Európskym dohovorom o ochrane ľudských práv a základných slobôd.
III.
	Problematika predkladaného návrhu nepatrí medzi prioritné oblasti podľa  čl. 70 Európskej dohody o pridružení, ale patrí medzi priority podľa čl. 86 - pranie špinavých peňazí a čl. 96 - omamné a psychotropné látky Európskej dohody o pridružení. 
	Patrí medzi strednodobé priority v kapitole 24 - spolupráca v oblasti spravodlivosti a vnútra, časť Boj proti organizovanému zločinu, policajná spolupráca, patrí medzi strednodobé priority podľa Národného programu pre prijatie acquis communautaire 2001, v kapitole 24 - spolupráca v oblasti spravodlivosti a vnútra, časť Boj proti organizovanému zločinu, policajná spolupráca, podľa záverov screeningu 2001 je prioritnou úlohou pre aproximáciu práva v Kapitole 24 - spolupráca v oblasti spravodlivosti a vnútorných záležitostí.
	Problematika predkladaného návrhu je prioritou podľa Bielej knihy (Príprava asociovaných krajín strednej a východnej Európy na integráciu do vnútorného trhu Európskej únie), v Kapitole 14 - ochrana osobných údajov.
IV.
Predkladateľ kvalitne a vyčerpávajúcim spôsobom v doložke zlučiteľnosti identifikoval dokumenty práva ES/EÚ, ktoré upravujú danú problematiku, správne ich aplikoval pri tvorbe zákona. 
V.
Sekcia Inštitút pre aproximáciu práva neuplatňuje z pohľadu aproximácie práva žiadne pripomienky k predloženému návrhu.

Bratislava | 19.04.2002
Vypracoval: | P. Roháľ
Tel.: | 57295614

JUDr. Mária Krošlákovágenerálna riaditeľka